IVAN TAVČAR: VISOŠKA KRONIKA

OBNOVA ODLOMKA IZ BERILA

Kmet Izidor Khallan (Tavčarjev pripovedovalec) je ob koncu 17. st. pisal kroniko svojega posestva na Visokem pri Škofji Loki. Na njenih straneh je ohranjen tudi spomin na javno sodno razpravo proti Visočanki Agati Schwarzkobler, ki jo je hlapec Marks Wulffing obdolžil čarovništva, ker ga je dekle zaradi nadlegovanja na plesu pred vsemi oklofutalo. Odlomek v berilu govori o sojenju Agati.

Na dan Agatinega sojenja se v Loko odpravljajo gruče ljudi. Jurij in Izidor se počutita osramočena, saj je Agata živela na njunem posestvu. Prosto ra sojenje je bil na travniku, da so ga lahko spremljali vsi. Po klancu so na to mesto pripeljali Agato, zaprto v voz. Sodilo ji je več sodnikov s pomočniki, najbolj zloben pa je bil zlatar Frueberger (opisan zelo negativno). Začelo se je zaslišanje Agate, ki je morala odgovarjati na vprašanja: kje je naredila točo, kdaj je videla hudiča, če ima še prijateljice … Agata je bila med zaslišanjem mirna, ljubezniva, odgovarjala je dostojanstveno, ponavljala, da ni res. Zaslišana sta bila tudi Izidor in Jurij. Jurij se postavi za Agato. Iz sodnikov se norčuje in jim pove, da v čarovnice ne verjame, ker še nobene ni videl, poleg tega pa je tudi jezuit nemški grof Juriju že v šoli povedal, da čarovnic ni. Množica je zadovoljna z Jurijevimi odgovori, ženske so na Agatini strani. Pričal je tudi Marks. Najprej se je zlagal, da je videl Agato jahati prašiča v zraku. Za drugi dokaz pa ponudi bolečo nogo, iz katere si naj bi potegnil kremen in iglo in žeblje. Brazgotine sicer ni imel, kar se mu je zdelo čudno, vendar pa je v dokaz prinese omenjene predmete. Ženske v množici ga na glas obtožijo laganja. Frueberger predlaga še preizkus z iglo oz. nadelprob, pri katerem bi obtoženko slekli in ji v znamenja zabadali iglo, če ne bi krvavele, bi bil to še en dokaz, da je čarovnica. Vmes poseže pismo škofa, ki jim zapove, naj Agato preizkusijo z vodo (če pride na kateri koli način živa iz reke, bo oproščena). Razprava se je s tem končala, Agato so odvedli nazaj v zapor. Jurij ji ves čas stoji ob strani in jo pospremi, Izidor bi ji rad pomagal, a se je sramuje. Ženske, razburjene od sojenja, po mestu iščejo Marksa in ko ga najdejo v krčmi, ga izženejo iz mesta. Tako se odlomek v berilu konča.

OBNOVA CELOTNEGA ROMANA:

Visoško kroniko določajo tri zgodovinske teme: preganjanje čarovnic, preganjanje protestantov in 30-letna vojna. Večina oseb je resničnih, pisatelj si je izmislil samo imena Polikarp, Izidor, Agata Schwarzkobler.

Zgodba je postavljena na konec 17. stoletja. Pripoveduje jo upokojeni vojak Izidor Khallan. Popisuje zgodbo svojega očeta, ki je posest Visoko kupil z denarjem, ki si ga je prisvojil v 30-letni vojni. Oče je bil zelo trd in brezsrčen, sinu je npr. zaradi prekrška celo odsekal prst na roki. Hkrati je tudi zelo nesrečen, grizel ga zločin, saj je umoril svojega vojnega tovariša, Jošta Schwarzkoblerja, s katerim bi si moral razdeliti vojni plen. Pred smrtjo je moral Izidor očetu obljubiti, da bo namesto njega popravil krivico in se poročil z Joštovo vnukinjo Agato oziroma ji izročil polovico denarja. Izidor je zato razdrl svojo zaroko s sorodnico Margareto in šel na Nemško po Agato. Vanjo sta se zaljubila še njegov brat Jurij, ki ji je svojo ljubezen tudi javno izkazal na sodišču, in bratranec Marks Wulffing. Slednji jo je, potem ko ga je na plesišču zavrnila in oklofutala, obtožil čarovništva. Izidor je po sodbi spoznal svojo neodločnost ter Juriju in Agati prepustil posest, sam pa je šel na vojsko. Čez 12 let se je ranjen vrnil in se poročil z Margareto, ki ga je ves čas čakala.

V epilogu prek Izidorjevega sina Georgius Postumus izvemo, da je Izidor že tri leta po poroki umrl, bolezen pa je vzela tudi Jurija, tako da sta na Visokem ostali  Margareta in Agata.